钦定古今图书集成/方舆汇编/职方典/第1532卷 > 石阡府建置沿革考 通志
## 钦定古今图书集成/方舆汇编/职方典/第1532卷 > 石阡府建置沿革考 通志

《禹贡》“荆、梁南裔。” 周属楚。秦为黔中郡地。汉为夜郎县，牂牁郡地。晋分牂牁置夜郎郡。宋、南齐因之。唐初为思、黔二州地。武德二年，以信安、义泉、绥阳三县并置都牢、洋川二县，置义州，在龙泉县北义阳山下。四年，以思州之宁彝县置彝州。义泉郡即今府治夜郎、神泉等十二县。五年，更义州曰智州，贞观元年，郡废，四年，开山洞，复以黔州之都上县置彝州义泉郡。十一年，徙郡治于绥阳，寻改智州曰牢州，徙治义泉，领绥阳、都上、义泉、洋川、宁彝五县。五代复陷为蛮彝。宋太平兴国三年，彝州蛮入贡，置绥阳、夜郎二县，隶珍州。元置石阡等处军民长官司，隶思州宣抚司。明改石阡长官司，隶思南宣慰司。永乐十一年，设石阡府，领长官司四。石阡苗民葛彰、龙泉。万历二十九年，播平，改龙泉长官司为龙泉县，隶府。

皇清因之。康熙二年，废“葛彰司。”领县一，长官司二石。

《阡苗民》，编户五里。

龙泉县

宋，珍州地。元大保龙泉长官司，隶思州宣抚司。明改属思南宣慰司。永乐十一年，改隶石阡府。万历三十二年，改故龙泉长官司为龙泉县，隶府。

皇清因之，编户二里。